
טל' __________ פקס' _________

("הנתבעת")

כתב הגנה
הנתבעת מתכבדת להגיש לכב' בית-הדין הנכבד את כתב הגנתה כנגד תביעתו המתוקנת של התובע הכל כאמור להלן:

1.
כל עובדה ו/או טענה המפורטים בכתב התביעה ואשר הנתבעת אינה מודה בהן במפורש הינה מוכחשת מעיקרא.

2.
כל הטענות בכתב הגנה זה נטענות על דרך ההיקש ו/או ההשלמה ו/או לחלופין הכל לפי הדבק העניינים והקשרם.

3.
הנתבעת מודה באמור בסעיפים _____ לתביעה, ותוסיף ותטען כדלקמן:


היתה זו הנתבעת אשר דאגה לגדל ולחנך את ילדי הצדדים כאשר היא עושה זאת לבדה ללא כל סיוע מצד התובע והכל במקביל לעבודתה מחוץ לבית.


התובע לא רק שלא תרם מאומה בגידול ילדי בני-הזוג וחינוכם, אלא דאג להפריע ולהעמיד הנתבעת בעיני ילדי הצדדים באור שלילי. הנתבע היה נוטל יוזמות שליליות כל אימת שהנתבעת היתה נותנת הוראה למי מהילדים היה התובע נותן הוראה נגדית ובכך היה גורם לעימות מיותר בינו לבין הנתבעת לעיני הילדים.


במהלך כל חיי הנישואין,התובע היה דואג לצרכיו הוא בלבד, תוך שהוא מתעלם כליל מרצונם ו/או צורכיהם של הנתבעת וילדיו. 

4.
התובע ראה את עיקר תרומתו בעזרה בבית הצדדים בכך שהוא עובד ומביא משכורת הביתה ולא מעבר לזה. גם בעניין הכספים היה התובע ממעט בצרכי הבית והנתבעת והיא זו אשר היתה צריכה לדאוג למילוי צרכי הבית מכספים שלה ומהלוואות מבני משפחה.


את התובע עניין בעיקר למצוא מנוחה לעצמו לאחר יום העבודה ועשה כן בעיקר בצפייה רבה בטלוויזיה לאחר מילוי צרכיו הגסטרונומיים.


על מעללי התובע יורחב להלן בכתב הגנה זה בהתייחס לכל סעיף וסעיף המפורט בכתב התביעה.

5.
מוכחשת הטענה בסעיף __________ לתביעה לעניין השתלשלות העניינים המפורטים בכתב התביעה אשר הינם מגמתיים לצורך קידום האינטרסים של התובע תוך התעלמות כליל מן האינטרסים של הנתבעת והכל כאמור להלן בהרחבה.

6.
הנתבעת מודה באמור בסעיף _______ לכתב התביעה ותוסיף ותטען כי יחסי הצדדים ידעו עליות ומורדות הכל בגלל גחמותיו של התובע ולא מפאת התנהגותה של הנתבעת. זאת ועוד, התובע מודה כי הנתבעת "גידלה את הילדים תוך הקפדה על חינוך ראוי ותוך שהיא דואגת לביתה ומשקיעה בו" והודאת בעל דין כמאה עדים דמיא.

7.
הנתבעת מודה באמור בסעיף ________ לתביעה ותוסיף ותטען כי עניין החזרה בתשובה הינו אמתלה מצידו של התובע לנגח את האישה. התובע מודה כי מדובר בחזרה בתשובה לפני כ____________ שנה, ומה לו להלין על כך אך ורק בשנתיים האחרונות. התובע שיתף פעולה עם הנתבעת, על-אף שהוא לא התחזק בדת, והצדדים ניהלו כך אורח חיים של כ___________ שנה. רק מפאת רצונו של התובע בגירושין משתמש הוא היום בטענה זו אשר יש לדחותה על-הסף בהיותה קנטרנית וטורדנית.

8.
מוכחש הנטען בסעיף ________ לכתב התביעה. הנתבעת תוסיף ותטען כי נהגה היא לתת מעשרות מהכנסותיה ולא מעבר לכך והכל נעשה בידיעה ובאישורו של התובע. יתירה מזו, עד שהנתבעת הפסיקה לעבוד במשק בית עם לידת הילד הקטן, לא היה מעולם לצדדים יתרת חוב ("מינוס") בבנק, והתובע התהדר בעובדה זו בפני כל.

9.
מוכחש הנטען בסעיף ______ לתביעה. הנתבעת תוסיף ותטען כי אורח חייה הדתי, מחד, ואורח חייו "המסורתי", מאידך, של התובע אכן גרמו לבלבול אצל ילדי הצדדים אולם הנתבעת לא הפריעה לתובע בקשר עם ילדיו כלל. היה זה נוח לתובע להתנהג איך שהתנהג. דהיינו, לתובע היה נוח מאוד לקום משולחן השבת עת חפצו ילדי הצדדים להמשיך לשבת עם הנתבעת לשיר זמירות שבת ולעסוק בפרשת השבוע. הנתבע העדיף לקום מהשולחן וללכת לנוח ולקרוא עיתון. ילדי הצדדים העדיפו ישיבה עם הנתבעת והם נמשכו יותר לחינוך הדתי.


יצויין כי כיום בנם האמצעי של הצדדים הינו בן תורה של ממש וכך גם הבן הקטן אשר לומד היום בגן דתי. לצערה של הנתבעת בנם בכורם לא הולך בדרכי הדת אולם הנתבעת חונכת לבן זה לפי דרכו מתוך ציפיה שבבוא העת ימצא אף הוא את מקומו הראוי.

10.
עוד יוער, כי למען שלום בית בינה לבין התובע הסכימה הנתבעת להסיר את כיסוי הראש מעל ראשה והיא אכן עשתה כן. התובע ראה בכך חולשה של הנתבעת ותחת להכיר בצעדה זה החל לזלזל בה יותר מבעבר וכל הבטחותיו כי ישתנה לא הועלו והן היו מן הפה אל החוץ בלבד.


התובע הבטיח לתובעת כי אם תסיר את הכיסוי ראש יחדל הוא מללכת לים בשבתות ויכבד אותה. אולם בפועל לא קיים את התחייבויותיו והבטחותיו. 

11.
התובע נוסע בשבת ליד הילדים, מדליק אורות בבית ליד הילדים, משוחח בטלפון בשבת, מדליק רדיו בשבת, מכבה את המאוורר בשבת כשהוא הולך מהבית ומותיר את הנתבעת ללא מאוורר ביודעו שהיא כמובן לא תדליק אותו. אפילו הבן האמצעי העיר פעם לתובע שלא יעשה דברים אלה ליד הבן הקטן, אולם ללא הועיל.


התובע הרהיב להתהדר בביה"ד כי הוא הולך לבית-הכנסת בשבת, כאשר רומס הוא את השבת ברגל גסה לעיני בני המשפחה ובפרהסיא בציבור, ואפילו בראש השנה, כאשר כל בית ישראל, אפילו "חילוניים", הולכים לבית-הכנסת, התובע נסע לים. 


התובע היה נמנע מלקיים את חובותיו כלפי הנתבעת ולא אחת כאשר שבה הנתבעת מטבילה במקווה סירב התובע לקיים עונתה בטענה כי הינו עייף.


באחת הפעמים כאשר שבה הנתבעת מטבילה במקווה ניסה מאן דהוא לאונסה. כאשר סיפרה הנתבעת לתובע על כך הוא נהג בה בזלזול והתעלם כליל מהטענה ושב לעיסוקיו.

12.
מוכחש האמור בסעיף _________ לתביעה. הנתבעת תוסיף ותטען כי הוויכוחים בינה לבין התובע פרצו על רקע יחסיו השליליים של התובע עם הגב' ____________, שכנה של הצדדים אשר נהגה לסור לבית הצדדים תדיר. הנתבעת נוכחה לדעת כי גב' __________ באה לביתם אך ורק בעבור התובע שכן הוא היה נוהג לקבלה בסבר פנים יפות בביתם. כאשר הציקה עובדה זו לנתבעת היא ביקשה לסיים את הקשר עם אישה מפוקפקת זו, אשר לימים נודע לנתבעת כי הוצא עליה חרם בחו"ל, לנוכח התנהגות דומה בקהילה היהודית בה שהתה אותה גב' _________.

13.
כאמור הנתבעת דאגה כי הגב' _____________ תחדל להגיע לביתם. התובע מצא לעצמו דרך אחרת להיפגש עם אותה הגב' ___________ ועשה כן באמתלה של יציאה עם בנם הקטן של הצדדים לטייל בגן שבשכונה אשר גבל בשכנות לביתה של הגב' __________, וזו נהגה לרדת מיד כאשר התובע היה בסביבה. נראה לנתבעת כי היה בין הגב' _________ לבין התובע קוד התנהגות למפגשים אלה.

14.
כאשר הנתבעת העירה לתובע על מפגשיו המוזרים הנ"ל עם גב' _____________ ויחסו אליה היה זה תוקף את הנתבעת ומקללה וצורח עליה שתרד לו מן החיים כדבריו. הנתבעת בהתנהגותה ביקשה לשמר את תא משפחתה, מחד, ולגונן על אהבתה לתובע. ברם, התובע פירש את התנהגותה כלפיו כמי שמבקשת להצר את צעדיו ולא היא.


יוער, כי באחת הפעמים בהם ביקרה הגב' ________ בבית הצדדים דאג התובע לכבד את הגב' __________ בשתיה תוך שהוא מביא שתי כוסות האחד לעצמו והשני לגב' _________ תוך התעלמות כליל מן הנתבעת.

15.
יצויין כי הנתבעת גילתה כי במשך שנתיים נוסע התובע עם חיילת מסויימת באוטובוס, יושב על ידה באופן קבע, ומקיים קשר איתה, והתובעת פגשה בה באוטובוס עת הצטרפה במקרה לתובע לנסיעה באוטובוס. לאחר-מכן, הלכו הצדדים בעיר כשהתובע הולך כמה צעדים לפני הנתבעת, כדרכו, ולפתע פגשה בו החיילת הנ"ל אשר לא הבחינה בנתבעת שמאחור וקפצה עליו בחיבוקים ונשיקות. כשבחינה בנתבעת, אמרה לה - "נעים מאוד. אני הפילגש". התברר עוד לנתבעת כי גם בהמשך לאחר שטען התובע כי הפסיק כל קשר עם חיילת זו, היה זה שקר גס, והוא המשיך לשמור איתה על קשר.

16.
התנהגותו זו כלפיה צערה את הנתבעת וגרמו לה למפח נפש של ממש. וכי למה מצפה התובע כי הנתבעת תעניק לו מדליה על התנהגותו זו או שתמשיך להתנהג התנהגות נורמלית לכל דבר ועניין כאילו לא אירע דבר. התובע שכח כי לנתבעת רגשות משלה??? התובע שכח כי מדובר באשתו אם ילדיו, אשר בידוע הוא כי כל אישה כל כולה רגש??? חרה מאוד לנתבעת יחסו המזלזל של התובע כלפיה ותחת לשמוע הביקורת ולהבין את רעייתו העדיף הוא לשים עינו באישה המפוקפקת גב' _________ הנ"ל ובאחרות.

17.
הנתבעת אינה טוענת לבגידה בפועל של התובע כלפיה עם נשים אחרות. ברם, גם פזילה לעבר נשים אחרות בזמן שהצדדים מצויים יחדיו ברחוב הציקו ומציקים לנתבעת והדבר טבעי ולגיטימי לחלוטין למי שאוהבת באמת ובתמים את בעלה.

18.
מוכחש האמור בסעיף _______ לכתב התביעה בחלקו. הנתבעת תטען כי אכן היו ביניהם מחלוקות בחמש השנים האחרונות. ברם, היו אלה נסיונות מצידה לקיים שלום בית הגם שהתביעות שהגישה היו בעבר לגירושין שכן הנתבעת עשתה כן בעיצה של רבנים מתוך כוונה לזעזע את התובע ולהביאו לחיי הבנה ושלווה עימה. הראיה כי עד כה היתה זו הנתבעת שבאה לקריאתו של התובע ואף גם כיום.

19.
מוכחש האמור בסעיף ______ לתביעה לפחות בכל מה שקשור בחלקה של הנתבעת במצב שנוצר. הנתבעת תטען כי המצב שנוצר כיום הינו בעטיו של התובע אשר שם לו למטרה לפרק את התא המשפחתי ומבחינתו כל דבר מותר ואפשרי.

20.
וכחש האמור בסעיף ______ לתביעה. הנתבעת תוסיף ותטען כי תמיד חפצה בשלום בית, ועדיין חפצה היא בכך, והיא סבורה כי עם הכוונה נכונה ידע גם התובע להעריך זאת.

21.
מוכחש האמור בסעיף _________ לתביעה. הצדדים הלכו מעט מאוד לגורמים מייעצים, שכן, בדרך-כלל, התובע התנגד להשתתף בפגישות כאלה. התובע אף סרב לבוא לפגישה עם יועץ נישואין בעקבות המלצת כב' בית-הדין. כדרכו, התובע סרב להמשיך בשיחות אצל הרב ______________, ונתקיימו אולי שתי פגישות אצל הרב. הרב אמר לתובע כי מה שהתובע עושה לנתבעת זה לקחת סכין ולתקוע בלב.

22.
התובע נאלץ להשתתף בייעוץ של לשכת הרווחה שכן זה היה ייעוץ משולב עם הילדים, אולם ישב כמי שקפאו שד. בשנת _________ הוזמן רב לייעוץ לשניהם והוא הגיע לביתם מספר פעמים כשהנתבעת שילמה לו מכספה, וגם הוא אמר שעל התובע לצאת עם הנתבעת מעט החוצה, לשוחח ביניהם. אולם הכל ללא הועיל. התובע תמיד עייף, רוצה שקט, לא רוצה לדבר עם אף אחד וכד'.

23.
מוכחש האמור בסעיף ________ לתביעה. הנתבעת היא זו שעסקה בגידול וחינוך הילדים בעוד התובע אינו נוקף אצבע לסייע לה. הנתבעת שמחה כי הילדים, למעט הבן הגדול, מצאו את דרכם בדרך התורה. הנתבעת מעולם לא חיבלה באופן כלשהו בקשר של הילדים עם התובע. אדרבא, הנתבע מעולם לא ישב עם הילדים לעזור להם בלימודים, לשחק איתם, או לבלות איתם. בכל שנות הנישואין לקח התובע את המשפחה לטיול פעמים ספורות בלבד. כך הוא טבעו הפסול של התובע, מתרכז בעצמו בלבד, כשאשתו וילדיו אינם אלא אובייקטים שהחיים הקרו בדרכו ושצריך לדאוג שהם לא יפריעו לו. כשהילד מבקש עזרה מהתובע בעניין כלשהו, התובע צועק עליו כי אם לא יפסיק התובע מייד יעזוב ויסע לאביו.

24.
מוכחש האמור בסעיף ________ לתביעה. התובע מעולם לא נקף אצבע בעזרה בבית ו/או עם הילדים. הנתבעת היתה שרת החוץ ושרת הפנים, ממרחק תביא לחמה, צופיה הליכות ביתה ולחם עצלות לא תאכל.


רק כיום, מאחר שהתובע מתעקש להתגרש, לפעמים הוא שוטף אחריו כלים, ורק את כליו שלו, ולא של הנתבעת ושל הילדים, באופן מופגן.

25.
מוכחש האמור בסעיף _________ לתביעה. הנתבעת שאפה כשלעצמה להפסיק לעשן, אך לא התחייבה בעניין זה בהתחייבות כלפי התובע. בתחילת הנישואין הצליחה הנתבעת לעמוד בשאיפתה זו, ובפרט משנכנסה להריון חודשיים לאחר הנישואין. לאחר שחוותה חיי מצוקה קשה ואף אלימות מצד התובע כבר בתקופה שלאחר הנישואין, חזרה לאט לעשן בעל כורחה. הנתבעת לא התבטאה כלפי התובע כפי שנטען בתביעה. יתר על כן, ריח העישון לא הפריע כלל לתובע, והוא בעצמו היה קונה לנתבעת סיגריות, בניגוד לדברים אחרים שהיה מסרב לקנות לבית בכלל בקמצנותו.

26.
בקצרה יצויין כי התובע לא התייחס לנתבעת ולא עמד על כבודה גם כשהושפלה על-ידי מי ממשפחתו וחבריו. לדוגמה, כשבועיים בלבד לאחר הנישואין, עת שביקרו אצל חברים של התובע, ביקשה הנתבעת שהצדדים ילכו הביתה נוכח שעת הלילה המאוחרת. הגב' ____________ אצלה ביקרו קמה ממקומה ותוך תנועות בוטות אמרה לנתבעת כי אם היא רוצה היא יכולה ללכת אולם התובע נשאר, וממש ליוותה את הנתבעת עד הדלת להוציאה, והתובע לא פצה את פיו כלל נוכח הלבנת הפנים העצומה כלפי הנתבעת.


זאת ועוד. אם עניין העישון הציק כל-כל לתובע, כיצד חי כל השנים וכיצד טען מצידו טענות שלום בית בבית-הדין???

27.
מוכחש האמור בסעיף _______ לתביעה. הנתבעת תפנה לאמור לעיל באשר לנסיונות שלה לקיים פגישות ייעוץ עם רבנים יועצי נישואין תוך התחמקות של התובע. התובע הוא זה שאינו מכבד את האישה, מזלזל בה ורומס את כבודה בפרהסיא, ולא רק אותה אלא גם את הילדים. למרות זאת, הנתבעת הבליגה למען שלום הבית ושמרה תמיד על כבודו של התובע ולא גמלה לו באותו מטבע.


התובע אף העיז לאיים על הנתבעת עם לידת בנה הקטן כי הוא ידאג לקחת לה את הילד, התובע איים על הנתבעת, התובע איים על הנתבעת בסכין יפנית מול הפנים, התובע היה מאיים על הנתבעת כי יגרום לה שהיא תתאבד או תשתגע, התובע מכנה את הנתבעת בכינויי גנאי (ג'יפה וכד'), ואף ירק לעבר הנתבעת.

28.
לדוגמה בליל חג ה___________ לפני שנתיים מעדה הנתבעת, וסבלה אבי תופת ברגלה. מרוב כאביה ובנוסף סבלה הקאות ושלשולים, ולא יכולה היתה להחזיק את עצמה. הנתבעת שיוועה לעזרה מהתובע והלכה בבית בקושי תוך שהיא מדדה בעזרת הקירות תוך כאבי תופת, אולם הוא אמר שהוא ישן. רק כשהלכה הנתבעת לישון באפיסת כוחות ועמדה להקיא קם התובע להביא דלי לידה. בהמשך, ניסה התובע להחניף במתק שפתיים מעושה לנתבעת כשכל מעייניו נתונים לשאלת יציאתם המתוכננת לבילוי עם חברים, שאף הם נזפו בו ואמרו לו שעליו להישאר עם הנתבעת בבית. בסופו של דבר, התאמצה הנתבעת והלכה איתם למרות כאביה.

29.
מוכחש האמור בסעיף _________ לתביעה. כאמור לעיל, הנתבע מבקש לחיות בבועה סגורה בה הוא נמצא לבד, כשעיסוק בענייני הילדים ו/או אשתו מהווים "גזילת חייו וחירותו". כך לא נקף התובע אצבע בעזרה לילדים בלימודים ולא הרשה להם לפנות אליו בבקשות כאלה, ואפילו לא לשחק בצוותא וכד'. כך סרב התובע לצאת מידי פעם לטייל בערבים עם הנתבעת על-מנת לשוחח, למרות המלצות יועצים ורבנים שייעצו לבני-הזוג ועוד ועוד. כל מבוקשו של התובע מאז שהוא חוזר מהעבודה זה לאכול ולראות טלוויזיה מבלי לדבר עם איש מהמשפחה.

30.
מוכחש האמור בסעיף _______ לתביעה. מסתבר כי נסיונותיה של הנתבעת להשכין שלום בית וההכוונה שקיבלו הצדדים בדבר פעולות שיש לנקוט לצורך שיקום שלום בית, ואשר היתה למעשה מופנית לתיקון התנהגותו של התובע, אינם יכולים לדור בכפיפה אחת עם גאוותו האינסופית של התובע אשר אף אחד אינו יכול כמובן להעביר לו ביקורת, לייעץ לו, וכמובן אין לו שום צורך בשינוי כלשהו, קטן ככל שיהיה, שהרי הוא מושלם.

31.
מוכחש האמור בסעיף _____ לתביעה. יתירה מזו, כשהנתבעת רק מדברת עם התובע והוא לא רוצה לדבר איתה, הוא מאיים עליה כי אם לא תפסיק לדבר איתו, הוא יזמין לה משטרה, ואכן לא פעם הוא אף התקשר למשטרה בנסיבות כאלה. האם על הכאה בראש בשרפרף לא היה התובע מתלונן במשטרה כמוצא שלל רב???

32.
מוכחש האמור בסעיף _____ לתביעה.


הנתבעת אכן התחזקה בס"ד והחלה ללכת עם כיסוי ראש מזמן רב. לפני 3 שנים ולמען שלום בית הסכימה הנתבעת תוך קושי נפשי רב להוריד את כיסוי הראש לאחר שקיבלה לכך היתר מרב, למען שלום הבית כאמור. משראתה הנתבעת כי התובע ממשיך בסורו ובין היתר בהתנהגותו הפרוצה, וראתה כי הוא מחבל ממש בשלום הבית, החזירה את כיסוי הראש וחסכה לפחות הפסד מצווה יקרה זו.

33.
מוכחש האמור בסעיף _____ לתביעה. משפחתה של הנתבעת היתה יוצאת לעיתים באופן מאורגן לחופשות. בפעם הנדונה ביקשה הנתבעת לצאת עם הבן הקטן עם המשפחה לעד, וזאת לאחר שהתובע לא קיים אף פעם את הוראת בית-הדין בעבר לצאת עם הנתבעת לבית-מלון פעם בשנה. תחילה התובע לא הסכים למרות הפצרותיה של הנתבעת, והנתבעת לא תכננה כלל לנסוע לצורך הסכמתו, וכך אמרה למשפחתה. רחל, אחותה של הנתבעת, דיברה עם התובע ושכנעה אותו להסכים, והוא אכן הסכים לנסיעה, ורק לפי הסכמתו נסעה הנתבעת עם הבן לאותו סוף שבוע. הנתבעת לא עשתה מעולם דבר בניגוד לרצונו של התובע.

34.
מוכחש האמור בסעיף __________ לתביעה. הנתבעת לא התבטאה בביטויים כלשהם ולא דומים להם כפי הנטען בתביעה, אם כי מעשיו של התובע הם גרועים יותר מהאמור בביטויים אלה.

35.
מוכחש האמור בסעיף ______ לתביעה. כפי העולה מן האמור לעיל, התובע צריך להיגאל מעצמו ומיצרו המתגבר עליו. מטבע הדברים, שומרת הנתבעת על זכותה להרחיב ולפרט בכל עניין בפני כב' בית-הדין כפי שיידרש.

36.
מוכחש האמור בסעיף _______ לתביעה. כפי הידוע גם לביה"ד, הנתבעת חפצה בשלום בית ומוכנה לכך למרות התנהגותו של התובע.

37.
מוכחש האמור בסעיף _____ לתביעה. אין לתובע כל קצה של עילת גירושין נגד הנתבעת. יתר-על-כן, אם יעמוד הבעל על הגירושין, תעמוד הנתבעת על קבלת כל זכויותיה, לרבות כתובתה ותוספותיה.

38.
באשר לאמור בסעיף ______ לתביעה, הנתבעת מקבלת על עצמה כמובן את סמכותו של בית-הדין הנכבד לדון במכלול הנושאים. הנתבעת תציין כי בקשתו של הבעל להתדיין בבית-הדין בכל הנושאים נובעת אך ורק ממחשבה מוטעית כי בית-הדין יקפח את הנתבעת.

39.
מוכחש האמור בסעיף ______ לתביעה. התובע משתכר בחברה בה הוא עובד כ________ לפחות ________ ש"ח נטו לחודש. יתר-על-כן, התובע מסיים עבודתו בחברה בשעות הצהריים, אולם מגיע הביתה רק בשעות הערב המאוחרות, והוא עוסק בעבודות פרטיות באופן לא מוצהר ומשתכר להערכת הנתבעת עוד לפחות __________ ש"ח נקי לחודש.

40.
מוכחש האמור בסעיף _______ לתביעה. הנתבעת עבדה במשק בית בשני מקומות, מקום אחד - __________ שנים, מקום שני - ____________ שנים. הנתבעת, בהאמינה בתום-לב בתובע, שלחה אותו לקחת את הכספים המגיעים לה ממקומות העבודה (פיצויים, חופשה, הבראה). התובע לקח את כל הכספים של הנתבעת לכיסו והעלים אותם מהנתבעת, והנתבעת תעמוד על החזרת הסכומים במלואם.


הנתבעת עובדת כיום כחונכת של ילדה במסגרת מט"ב ומשתכרת בקושי ____________ ש"ח מקסימום לחודש בלבד כולל הנסיעות, כאשר אם החונכות לא מתקיימת מסיבה כלשהי, לדוגמה מחלתה של הילדה החניכה, הנתבעת אינה זכאית לשכר. כך לדוג' קיבלה הנתבעת בחודש האחרון משכורת של _________ ש"ח לחודש.

41.
הנתבעת מודה באמור בסעיף _______ לתביעה.

42.
מוכחש האמור בסעיף __________ לתביעה. התובע התייחס תמיד בקור לילדים, היה מקלל אותם, התעלם מהם ומצרכיהם הפיזיים והנפשיים, והתייחס אליהם כאל מטרד שיש לדאוג שלא יעיק עליו. הדבר בא לידי ביטוי גם ביחס הרגשי וכמובן גם ביחס הפיזי, באי-סיפוק צרכי כלכלתם ומחייתם ועוד.


יתירה מזו, לפני מספר שנים קרתה לשני הילדים הגדולים תאונת דרכים בלילה, והם התקשרו אל הנתבעת והודיעו לה על כך. הנתבעת ביקשה מהתובע לקום ולנסוע לבית-חולים לראות מה עם הילדים, סרב התובע ואמר "תעזבי אותי, תני לי לישון".

43.
מוכחש האמור בסעיף ______ לתביעה. 

44.
לא מוכחש האמור בסעיף _______ לתביעה, אלא שהתובע יודע לציין זאת רק בתביעה, ולא לנהוג בהתאם בחיי המעשה בבית, כאשר הוא בלבד מי שגורם למצוקתם של הילדים. 

45.
באשר לאמור בסעיף _______ לתביעה, תטען הנתבעת כי אכן ראוי שמשמורת הילד תהיה בידיה בלבד.

46.
מוכחש האמור בסעיף _______ לתביעה. לאור האמור לעיל עולה כי לתובע אין כל יחס כלפי הילד, ולהיפך יחסו אל הילד שלילי. מכל מקום, הנתבעת עותרת כי עניין הסדרי הראיה ייבדק על-ידי גורמים מקצועיים.

47.
מוכחש האמור בסעיף ______ לתביעה. הנתבעת תטען כי אין ולא יכולה להיות כל טענה לתובע נגדה, והעובדה כי הוא נתן עיניו באחרות ורוצה להתגרש אינה פוטרת אותו ממזונות אשתו.

48.
מוכחש האמור בסעיף ______ לתביעה. הנתבעת תטען כי לא רק שהתנהגה כלפי התובע בכבוד ראוי לציון נוכח התנהגותו הוא, אלא שהתובע הוא זה שהתנהג כלפיה באופן מחפיר וממשיך בכך עד היום.

49.
מוכחש האמור בסעיף _________ לתביעה. השימוש במשכורתה הדלה של הנתבעת כטענה בבית-הדין הינה לעג לרש של ממש.

50.
באשר לסעיף _________ לתביעה, אכן עותרת הנתבעת לקביעת מזונותיה כולל מדורה. וכי ייתכן שהיא תאלץ להשפיל עצמה ולהזדקק לבריות בעוד בעלה מרויח ומשתכר משכורות עצומות וחוסך מפיה ומפי ילדיה ממש??


יצויין כי גם את התשלום של ______________ ש"ח שכב' בית-הדין חייב את התובע בהחלטה בעל-פה לשלם לנתבעת על חשבון המזונות בינתיים בסוף הדיון הקודם, כאשר למרות בקשת בא-כוח הנתבעת לרשום הדברים, אמר כב' בית-הדין כי אין בכך צורך ואמר בביטחון כי התובע ישלם זאת, הרי שהתובע לא שילם סכום פעוט עד היום תוך זלזול בוטה בבית-הדין, והוא אומר לנתבעת כי אין פסק-דין שמחייבו בכך.


הנתבעת תעתור גם לחיוב בתשלום הוצאות מזונות העבר לאורך כל השנים עת הזניח התובע והתעלם מצרכיה, והותיר אותה להתמודד עם פרוטות ולהיזקק לתמיכה של אחרים.

51.
באשר לסעיפים ________ לתביעה בית-הדין אכן מתבקש לפסוק את מזונות הקטין כולל מדורו בהתאם לנתונים שתציג הנתבעת בפני כב' בית-הדין.


גם בעניין זה תעתור הנתבעת לתשלום בגין מזונות העבר.

52.
הנתבעת מודה באמור בסעיף ______ לתביעה, אולם תטען כי חרף רישום הדירה על-שם שני הצדדים, הרי לאור, בין היתר, ניצול הנתבעת על-ידי התובע, היא זכאית לקבל את מלוא הזכויות בדירה על תכולתה.

53.
מוכחש האמור בסעיף ______ לתביעה. הנתבעת תטען כי היא זכאית למלוא הזכויות בדירה. הנתבעת תטען עוד כי היא וילדיה, כולל בן קטין, זכאים למדורם בדירה זו. היה ובכל זאת ימצא בית-הדין הנכבד לנכון להורות על פירוק שיתוף בדירה, יש למנות את באי-כוח שני הצדדים ככונסי נכסים לצורך זה.

54.
מוכחש האמור בסעיף _______ לתביעה. הנתבעת תטען כי היא זכאית למלוא תכולת הדירה כאמור.

55.
באשר לסעיף _______ לתביעה תטען הנתבעת כי יש לבדוק משיכות שנעשו מכספי הקרן האמורה בעבר. מעבר לכך, התובע אשר ניהל לבדו את ענייני הכספים ולא נתן לנתבעת דריסת רגל בעניינים אלה, העלים מהנתבעת במשך השנים כספים רבים מאוד אותם חסך, בין היתר, על-שם בני משפחתו וכד'.

56.
הנתבעת תעתור לקבלת צווים מתאימים מבית-הדין לשם בדיקת כל חשבון וזכות של התובע מכל מין וסוג שהוא, בין אם רשומה על-שמו של התובע ובין אם רשומה על-שם אחרים.

57.
הנתבעת זכאית כמובן למחצית מכל כספים וזכויות כספיות של התובע, בין אם קיימות בעבר ובין אם נמשכו על ידו בעבר.

58.
מוכחש האמור בסעיף ______ לתביעה וכאמור לעיל.




__________________



משרד עורכי-דין  _______



__________, עו"ד

